იუგოსლავია

იუგოსლავია —  სახენწჷფო ევროპას, ნამუთ არსებენდჷ ბალკანეთიშ ჩქონს, XX ოშწანურაშ გოძვენას დო ნამუსჷთ ადრიატიკაშ ზუღაშა გიშალი უღუდჷ.

დიდი იუგოსლავია — 1947 წანაშახ უნიტარული ქიანა (სხსო, იუგოსლავიაშ ომაფე), 1947 წანაშე ფედერაციული სახენწჷფო, ნამუშა მიშმეშჷ 6 ქიანა: სერბეთი, მონტენეგრო, ხორვატია, სლოვენია, მაკედონიაშ რესპუბლიკა, ბოსნია დო ჰერცეგოვინა, ასე არძა ზოხორინელი რე.
მორჩილი იუგოსლავია — მიშმეშჷ ასე ზოხორინელი სახენწჷფოეფი მონტენეგრო დო სერბეთი.

იუგოსლავიაქ დირსხუ (მუჭოთ სერბეფიშ, ხორვატეფიშ დო სლოვენიარეფიშ ომაფე) მაართა მოსოფელიშ ლჷმაშ დო ავსტრია-უნგრეთიშ იმპერიაშ აკოცჷმაშ უკული, აკოცუ XX ოშწანურაშ ბოლო  — XXI ოშწანურაშ დაჭყაფუს.

იუგოსლავიაშ სახენწჷფო ნინა დუდმაართაშე რდჷ სერბულ-ხორვატული ვარდა ხორვატულ-სერბული. მაჟირა მოსოფელიშ ლჷმაშ თებაშ უკული, მორსხუე რესპუბლიკეფიშ ნინეფქ წორონებამი სახენწჷფო ნინეფო გეგმიცხადჷ, მარა სერბულ-ხორვატული დო სერბული უმოსო ართნერო გიმირინუაფუდჷ. იუგოსლავიაშ თარი მახორობა — ობჟათე სლავეფი: ბოსნიარეფი (ბოშნიაკეფი), სერბეფი, ხორვატეფი, სლოვენიარეფი, მაკედონარეფი, მონტენეგრალეფი, თაშნეშე ვასლავი კათეფი — ალბანარეფი დო უნგრალეფი. მორჩილ კათეფს წჷმარინუანდეს თურქეფი, რუსინეფი დო უკრაინალეფი, სლოვაკეფი, რუმინალეფი, ბულგარალეფი, იტალიარეფი, ჩეხეფი დო ჩაჩანეფი.

 თაშნეშე ქოძირით 
 იუგოსლავიაშ აკოცჷმა
 ობჟათესლავური ნინეფი
 სერბულ-ხორვატული ნინა
 ილირია
 ბადენტერიშ კომისია
 რობერ ბადენტერი

 რესურსეფი ინტერნეტის 

 Le monde diplomatique - რეგიონიშ ისტორიული რუკეფიშ ნაშაყარა (ინგლისურო, ფრანგული დო გერმანული პარამეტრეფით)
 იუგოსლავია ინტერნეტის - რცხუეფიშ ერკებული (გერმანულო)
 CIA Intelligence Report. „Yugoslavia: The Outworn Structure“  (ინგლისურო)
 The First Yugoslavia: Search for a Viable Political System - by Alex N. Dragnich (ინგლისურო)

*
კატეგორია:ევროპაშ ისტორიული სახენწჷფოეფი